Semb ble i 1969 utdannet tannlege ved Universitetet i Oslo. I 1992 avla hun odontologisk doktorgrad ved Universitetet i Oslo. Hun har arbeidet som klinikksjef ved odontologisk seksjon ved plastisk kirurgisk avdeling på Rikshospitalet. Internasjonalt har hun i Verdens helseorganisasjon vært medlem av komiteen for medfødte misdannelser i hode og halsregion. Hun ble i 1995 tilknyttet Universitetet i Oslo og er professor i kjeveortopedi ved Det odontologiske fakultet der. Hun er også dosent ved University of Manchester i Storbritannia.